
CAIET DE SARCINI
privind achiziționarea serviciilor de defrișare a vegetației forestiere și arbustive din zona de protecție a conductelor de transport al gazelor naturale

	1. Dispoziții generale

	   Prezentul Caiet de sarcini stabilește cerințele tehnice, organizatorice și de calitate privind prestarea serviciilor de defrișare a vegetației lemnoase și arbustive din zona de protecție a conductelor de transport al gazelor naturale operate de SRL Vestmoldtransgaz și transmise in bază contractului 25/23 18.09.23 către SRL „Moldovatransgaz” în scopul asigurării serviilor de mentenanță.
   Serviciile vor fi executate în scopul asigurării culoarelor de siguranță pentru intervenții, inspecții vizuale, detecții de scurgeri și față de infrastructura de gaze, exploatării în condiții de siguranță, precum și menținerea distanțelor legale de protecție conform prevederilor regimului juridic al zonelor de protecție.

	2. Obiectul achiziției

	Obiectul achiziției îl constituie prestarea serviciilor de defrișare a vegetației lemnoase și arbustive din zona de protecție a conductelor magistrale și distribuția de transport al gazelor naturale.

	3. Scopul lucrărilor

		  Lucrările urmăresc următorul scop:
· asigurarea accesului permanent la conductele de transport al gazelor naturale; 
· menținerea zonei de protecție conform prevederilor normative și legislative ale R. Moldova; 
· eliminarea vegetației care poate afecta exploatarea în siguranță a conductelor; 
· reducerea riscului de incendiu; 
· asigurarea condițiilor necesare executării lucrărilor de exploatare, mentenanță și intervenție.

	4. Volumul de lucrări  

	   Volumul estimativ al lucrărilor constituie 20 ha, urmând a fi executat pe anumite sectoare ale conductelor de transport al gazelor naturale, conform p. 15 Anexe al prezentului caiet de sarcini.
   Beneficiarul își rezervă dreptul de a modifica ordinea executării sectoarelor, în funcție de necesitățile operaționale.
   Prestatorul de servicii va executa, după caz, următoarele lucrări:
· defrișarea arborilor; 
· defrișarea vegetației arbustive; 
· tăierea vegetației lemnoase uscate sau degradate;
·  tocarea vegetației rezultate, atunci când condițiile din teren permit;
·  fasonarea materialului lemnos;
·  colectarea și depozitarea masei lemnoase în locurile indicate de gestionarul terenului sau de Beneficiar; 
· curățarea amplasamentului după finalizarea lucrărilor. 
   Toate lucrările vor fi executate cu respectare strictă  a cerințelor  de securitate în scopul excluderii posibilelor afectari  a conductelor, instalațiilor tehnologice, bornelor de marcaj și a altor obiective existente în zona de protecție.

	5. Termenul (perioada) de prestare a serviciilor 

	Perioada august-decembrie, anul 2026, conform graficului calendaristic aprobat de ambele părți.

	6. Cerințe privind prestarea serviciilor, calitatea acestora, inclusiv tehnologia de prestare a serviciilor, metodele și tehnicile applicate. 

	    Prestatorul de servicii trebuie să demonstreze că dispune de capacitatea tehnică și profesională necesară pentru executarea serviciilor.
În acest scop va face dovada că:
· a executat, în ultimii ani, servicii similare de defrișare sau întreținere a culoarelor tehnice ori a zonelor de protecție aferente rețelelor de utilități sau altor obiective de infrastructură; 
· dispune de personal calificat pentru executarea lucrărilor;
· deține sau are dreptul de utilizare asupra utilajelor necesare;
·  poate organiza și executa lucrările în condiții de siguranță și cu respectarea termenelor contractuale.
   Prestatorul va desemna un responsabil de lucrare (Șeful de echipă / Coordonatorul de șantier), care va asigura coordonarea activităților și relația cu reprezentanții Beneficiarului pe întreaga durată a contractului.
Metoda de executare a lucrărilor
   Lucrările de defrișare se vor executa prin utilizarea metodelor mecanizate și/sau manuale, în funcție de condițiile din teren, tipul vegetației, accesibilitatea amplasamentului și existența instalațiilor aferente conductelor de transport al gazelor naturale.
   În vederea executării lucrărilor, se admite utilizarea următoarelor utilaje și echipamente:
· tocătoare forestiere (mulcer); 
· excavatoare echipate cu cap tocător (forestier); 
· tractoare forestiere; 
· motofierăstraie; 
· motocoase; 
· alte utilaje și echipamente similare, adecvate executării lucrărilor, cu acordul Beneficiarului. 
   Metoda de lucru va fi aleasă de Prestatorul de servicii astfel încât să asigure executarea lucrărilor în condiții de maximă siguranță, fără afectarea conductelor de transport al gazelor naturale, a instalațiilor tehnologice, a bornelor de marcaj și a altor obiective existente în zona de lucru.
    Se interzice în mod expres:
· utilizarea plugurilor de orice tip; 
· executarea săpăturilor mecanizate în zona de protecție a conductelor; 
· modificarea profilului terenului;
· executarea lucrărilor care pot produce deteriorarea conductelor, a instalațiilor tehnologice sau a sistemelor de protecție anticorozivă; 
· depozitarea materialelor sau circulația utilajelor grele peste conductele de transport al gazelor naturale fără aprobarea prealabilă a Beneficiarului și fără respectarea măsurilor de protecție stabilite de acesta. 
   În cazul în care condițiile din teren impun executarea unor lucrări în apropierea conductei, acestea se vor realiza numai în prezența reprezentantului Beneficiarului și cu respectarea cerințelor de securitate aplicabile.

	7. Cerințe privind personalul implicat în prestărea serviciilor 

	   Pentru executarea lucrărilor de defrișare în condiții de maximă siguranță, având în vedere specificul zonelor cu risc major (fond forestier și conducte de gaze naturale de înaltă presiune), Prestatorul va asigura personal calificat, autorizat și instruit conform legislației Republicii Moldova.
7.1. Calificări și Atestări Obligatorii
· Șeful de echipă / Coordonatorul de șantier: Trebuie să dețină informații referitor la cerințele de Securitate către obiectele industrul periculoase în zona efectuarii lucrărilor.
· Operatori motofierăstraie/motocoase: Personalul care execută tăierea arborilor trebuie să dețină certificate de calificare profesională valabile pentru lucrul cu echipamente de tăiere cu lanț și motor termic.
· Operatori utilaje (mecanizatori): Conducătorii de tractoare forestiere, mulchere sau autospeciale trebuie să dețină permise de conducere de categoria corespunzătoare și atestate profesionale pentru operarea utilajelor respective.
7.2. Instruirea pe linie de Securitate și Sănătate în Muncă (SSM)
· Instruirea specifică: Întreg personalul va fi instruit obligatoriu cu privire la riscurile specifice lucrului în zona de protecție a conductelor magistrale de gaz (risc de explozie, incendiu, intoxicație), în conformitate cu Legea nr. 151/2022 privind securitatea și sănătatea în muncă.
· Instruirea Silvică și Antiincendiu: Personalul va fi instruit referitor la regulile de comportament în fondul forestier și măsurile de prevenire a incendiilor de pădure (HG nr. 65/2019).
· Fișele de instruire: Toate instruirile vor fi consemnate în fișele individuale de SSM înainte de începerea lucrărilor.
7.3. Echipamentul de Protecție Individuală (EPI)
Prestatorul este obligat să doteze personalul, pe cheltuială proprie, cu echipament de protecție specific lucrărilor silvice:
· Cască de protecție cu vizieră (plasă) și antifoane.
· Pantaloni și jachetă cu protecție antităiere (specifici pentru lucrul cu motofierăstrăul).
· Bocanci de protecție cu bombic metalic și talpă antiderapantă, rezistenți la tăiere.
· Mănuși de protecție antivibrații și veste reflectorizante de culoare portocalie/galbenă pentru vizibilitate sporită în pădure.
7.4. Discipline și Responsabilități la Locul de Muncă
· Interzicerea substanțelor interzise: Este strict interzis accesul la lucru al persoanelor aflate sub influența alcoolului sau a substanțelor psihotrope. Prestatorul va efectua controale zilnice înainte de intrarea în tură.
· Fumatul și focul deschis: Fumatul este permis exclusiv în locurile special amenajate, stabilite de comun acord cu Beneficiarul și Ocolul Silvic, în afara culoarului de 25 de metri al conductei.

	8. Condițiile de acces și executare a lucrărilor în zona conductelor de transport al gazelor naturale

	8.1. Lucrările se vor executa exclusiv în sectoarele indicate de Beneficiar și numai în baza dispoziției de începere a lucrărilor.
8.2.  Înainte de începerea lucrărilor, Beneficiarul va preda amplasamentul și va indica în teren traseul conductelor, instalațiile tehnologice, bornele de marcare și alte obiective existente.
8.3. Accesul personalului și al utilajelor în zona de protecție a conductelor se va efectua numai cu aprobarea Beneficiarului și cu respectarea procedurilor interne privind accesul la obiectivele sistemului de transport al gazelor naturale.
8.4.  Prestatorul este obligat să respecte limitele zonei de lucru stabilite de Beneficiar și să nu execute lucrări în afara acestora fără acordul prealabil al reprezentantului Beneficiarului.
8.5.  În cazul identificării unor instalații neprevăzute în documentația tehnică sau al apariției unor situații care pot pune în pericol integritatea conductelor ori siguranța personalului,  Prestatorul va sista imediat lucrările și va informa Beneficiarul.

	9. Cerințe privind protecția mediului

	9.1. Prestatorul va executa lucrările cu respectarea legislației privind protecția mediului.
9.2.  Lucrările vor fi organizate astfel încât să fie redus la minimum impactul asupra terenurilor, vegetației și ecosistemelor din zona de lucru
9.3.  Se interzice:
· incendierea vegetației rezultate; 
· abandonarea deșeurilor; 
· poluarea solului și a apelor; 
· scurgerile de combustibil sau uleiuri din utilaje. 
9.4. Deșeurile rezultate vor fi colectate selectiv și evacuate conform prevederilor legale.
9.5.  Masa lemnoasă rezultată din lucrări rămâne în proprietatea gestionarului terenului și va fi depozitată în locul indicat de acesta sau de reprezentantul Beneficiarului.
9.6. La finalizarea lucrărilor, Prestatorul va lăsa amplasamentul curat și în stare corespunzătoare.

	10. Controlul calității și recepția lucrărilor

	  Verificarea modului de execuție se va face de către personalul reaponsabil din partea Beneficiarului periodic pe parcursul efectuarii lucrărilor și la finalizarea etapelor de lucru, pe întreaga suprafață contractată.
    Criterii de Calitate pentru Recepția Finală
· Înălțimea cioatelor: În zona de protecție, arborii și lăstarii trebuie tăiați la nivelul solului.
· Salubrizarea culoarului: Întreaga suprafață de 20 ha trebuie să fie liberă de crengi, lăstăriș abandonat sau deșeuri tehnologice. Resturile trebuie ori tocate complet (mulcite), ori evacuate.
· Integritatea solului și a semnelor de marcaj: Solul nu trebuie să prezinte șanțuri adânci create de utilaje, iar bornele de marcaj terestru ale conductei de gaz trebuie să fie intacte și perfect vizibile.

   Lucrările se consideră finalizate doar după semnarea fără obiecții a Procesului-Verbal de Recepție la finisarea lucrărilor, semnat de comisia Beneficiar - Prestator.

	11. Procedura de predare și recepție a rezultatelor serviciilor 

	La finalizarea serviciilor, Executorul va prezenta Beneficiarului:
· Procesul-verbal de recepție a lucrărilor semnat de ambele părți, însoțit de material fotografic înainte și după executarea lucrărilor;
· Alte documente solicitate prin contract.

	12. Reglementarea legală de utilizăre a serviciilor prestate, se realizează la discreția clientului pentru acele tipuri de lucrări pentru care conform cerințelor normative și legislative sunt prevăzute cerințe special

	Lista actelor legislative, documentelor de reglementare si documentelor normative-tehnice:
·  Legii nr. 108/2016 cu privire la gazele naturale; 
·  Legii nr. 151/2022 privind funcționarea în condiții de siguranță a obiectivelor industriale și a instalațiilor tehnice potențial periculoase; 
· Normelor privind zonele de protecție ale rețelelor de transport al gazelor naturale; 
·  Cerințelor privind securitatea și sănătatea în muncă și protecția mediului aplicabile lucrărilor de defrișare;
·  Codul Silvic al Republicii Moldova și regulamentele Agenției „Moldsilva”.
· Legea nr. 94/2007 cu privire la rețeaua ecologică.
· Legea nr. 1515/1993 privind protecția mediului înconjurător.
· Orice alte dispoziții și restricții menționate în Autorizația de tăiere eliberată de Agenția de Mediu.

	13. Alte cerințe privind serviciile și condițiile de furnizare a acestora la discreția clientului

	    Masa lemnoasă și materialul lemnos rezultat în urma executării lucrărilor de defrișare rămân în proprietatea gestionarului terenului pe care sunt executate lucrările. 
   Prestatorul nu dobândește niciun drept de proprietate sau de valorificare asupra masei lemnoase.       
   Prestatorul are obligația de a fasona și depozita masa lemnoasă în locul indicat de gestionarul terenului sau de reprezentantul Beneficiarului.
   Valorificarea sau transportarea masei lemnoase de către  Prestatorul este interzisă, cu excepția situațiilor aprobate în scris de Beneficiar.

	14. Alte cerințe / Другие требования

	

	15. Anexe 

	Anexa nr. 1 «Informația primară privind obiectele care urmează a fi supuse defrișării»Tabelul nr.1					

